Biyernes

Ang Danghos kun Biyernes mao ang ikalima kun ikaunom nga adlaw sa pitlaw (agad sa konteksto), taliwala sa Baylobaylo ug Hingot-hingot.

Ang Sinugboanong Biyernes gikan sa Kinatsilang viernes, isip halad kang Benus, ang diyos-diyos sa katahom sa mitolohiyang Romano.

Biyernes sa lain-laing pinulongan 
Sa pinulongang Iningles, Friday ang ngalan sa maong adlaw, gikan kang Freya, ang diyos-diyos sa katahom sa mitolohiyang Norse.

Sa Pranses, ang maong adlaw gitawag vendredi; sa Italyano, venerdi; sa Romanyan, vineri; sa modernong Aleman, Freitag; sa Dutch, vrijdag; ug sa Swedish, fredag.

Sa Indiya, ang Biyernes gitawag Shukravar, alang kang Shukra, ang diyos-diyos sa katahoman sa mitolohiyang Vedic.

Biyernes sa kasaysayan 
Sa Alaska sa tuig 1867, ang Oktubre 6 (usa ka Biyernes) gisundan dayon sa Oktubre 18 (usa usab ka Biyernes). Kini tungod sa paggamit sa kalendaryong Gregoryano ug sa pagbalhin sa Internasyonal nga Linya sa Petsa human ang Alaska nakuha sa Estados Unidos gikan sa Rusya.

Byernes sa tinuohan 
Ang Shabat, ang adlaw igpapahulay sa mga Hudeyo, magsugod sa pagkatunod sa adlaw sa Biyernes ug mahuman sa pagkatunod sa adlaw sa Sabado.

Sa Katolisismo ang Biyernes Santo mao ang Biyernes sa wala pa ang Pasko sa Pagkabanhaw. Ning maong adlawa gihumdoman ang pagkamatay ni Kristo.

Sa Islam, ang Biyernes mao ang adlaw sa publikong pagsimba (tan-awa ang mga pangadyeon sa Biyernes). Sa pipila ka mga Muslim nga nasod, ang semana magsugod sa Dominggo ug matapos sa Sabado, apan sa mayoriya sa mga nasod nga Muslim, lakip na ang Saudi Arabia ug Irak, ang semana magsugod sa Sabado ug matapos sa Biyernes.

Demalas ang Biyernes 
Sa pipila ka mga dapit, giilang demalas ang Biyernes, labi na ang Ika-13 nga Biyernes.

Tan-awa usab 
 TGIF

Biyernes
Mga adlaw sa semana